**Javni poziv za prijave za izgradnju kapaciteta i sub-granting za rodno odgovorno budžetiranje**

Referentni broj poziva: 2841/02/23

**Projekat: JAČANJE TRANSPARENTNOSTI I ODGOVORNOSTI U OBLASTI RODNE RAVNOPRAVNOSTI NA ZAPADNOM BALKANU I MOLDAVIJI (GENDER BUDGET WATCHDOG NETWORK, FAZA 2)**

**Finansiran od strane Austrijske razvojne agencije i Švedske agencije za međunarodni razvoj i saradnju**

**Partneri: Centar za promociju civilnog društva, Centre for Research and Policy Making, Gender Alliance for Development Centre, Kosovo Women’s Network, Women Action, Gender Knowledge Hub, Keystone Moldova**

Gender Budget Watchdog Network (GBWN), mreža organizacija iz Albanije, Bosne i Hercegovine, Crne Gore, Kosova, Moldavije, Severne Makedonije i Srbije objavljuje Javni poziv za prijave za izgradnju kapaciteta i sub-granting za rodno odgovorno budžetiranje i odgovor na otpornost.

**Projekat**

Vlasti tek trebaju u potpunosti da implementiraju sve obveze vezane za rodno odgovorno budžetiranje (ROB) i institucionalizovanje ROB kroz ceo budžetski proces. Osim toga, rodna analiza i rodno transformativni pristup klimatskim promenama na Zapadnom Balkanu (ZB) i Moldaviji vrlo je ograničen. U međuvremenu, dok se angažman civilnog društva u pitanjima rodne ravnopravnosti i klimatskih promena povećao, postojalo je samo nekoliko međusektorskih inicijativa o rodnoj ravnopravnosti i klimatskim promenama. Organizacijama civilnog društva i kreatorima politika još uvek nedostaje znanja, metodologija i veština u ROB-u, posebno u vezi s finansiranjem odgovora na klimatske promene i otpornosti, što se pokazalo tokom pandemije COVID-19 kada je manjak kapaciteta za rodno transformativni odgovor i otpornost bio više nego očit.[[1]](#footnote-1)

**Opštii cilj** našeg projekta je poboljšati javne obveze za rodno osetljivu/odgovornu klimatsku akciju i povećati dostupno finansiranje za implementaciju rodno osetljive klimatske akcije u regiji Zapadnog Balkana i Republici Moldaviji.

**Očekivani ishodi projekta su:**

• Jačanje vidljivosti i međunarode prepoznatljivosti rada Gender Budget Watchdog Network;

• Povećani kapaciteti OCD za korištenje ROB alata za praćenje politika i finansiranja klimatskih promena;

• Povećati učešće OCD-a u političkim i budžetskim procesima korišćenjem rodnog monitoringa politika i budžeta;

• Veća dostupnost alata za odgovornost vlasti, posebno u otpornosti, finansiranju borbe protiv klimatskih promena i rodnoj osetljivosti politika vezanih za klimatske promene;

**Poziv za prijave**

Kao zagovornici socijalne pravde i jednakosti, ključno je da organizacije civilnog društva imaju duboko razumevanje rodno odgovornog budžetiranja i načina na koji bi vlasti isti trebale da primene kako bismo ostvarili/e pravedniji društveni poredak. Stoga pozivamo organizacije civilnog društva iz regije Zapadnog Balkana i Moldavije da pošalju svoje **konceptne note** za sledeće **vrste grantova:**

**Nacionalni grantovi -** Dva (2) granta bit će dodeljena po državi, s maksimalnim iznosom finansiranja od 8000 eura po grantu. Projekti moraju biti implementirani u periodu od 18 meseci od potpisivanja ugovora.

**Regionalni grantovi** – Dva (2) granta bit će dodeljena u maksimalnom iznosu od 25000 eura po grantu. Projekti moraju biti implementirani u periodu od 24 meseca od potpisivanja ugovora.

Sveukupno, 16 grantova (2 po državi i 2 regionalna) biće dodeljeno u okviru finansiranja.

Konceptna nota mora biti vezana za rodno odgovorno budžetiranje i finansiranje otpornosti, uključujući rodnu analizu troškova, monitoring potrošnje koristeći rodnu procenu uticaja ili korišćenje drugih [alata rodno odgovornog budžetiranja](https://gbwn.net/en/toolkits/). Potencijalni problemi na koje projekti mogu da se fokusiraju (ali nisu isključivo ograničeni na iste) su:

* energetske krize
* sigurnosne krize koje proizilaze iz ukrajinsko-ruskog sukoba
* prehrambena kriza
* hitne intervencije i odgovor na katastrofe
* uticaj povećanih troškova života na rodnu ravnopravnost, itd.

Nakon odabira, predstavnici/ce svih odabranih organizacija obvezuju se da će prisustvovati na 3 treninga o rodno odgovornom budžetiranju kako bi povećali/e svoje znanje vezano za različite alate rodno odgovornog budžetiranja. Ovo znanje se potom treba usmeriti na razvoj kompletnog projektnog predloga uz mentoring i podršku eksperata/kinja i mentora/ki GBWN-a. Dva trening modula dostupna su online na GBWN e-akademiji ([Osnovni trening rodno odgovornog budžetiranja](https://gbwn.net/en/grb-for-beginners/) and [Napredni trening rodno odgovornog budžetiranja](https://gbwn.net/en/advanced-grb-modules/)), koji su dizajnirani za OCD. Treći trening, na temu „Monitoring otpornosti“ organizovaće se uživo u Crnoj Gori, od 16. do 19. maja 2023. godine. Organizacije koje apliciraju na ovaj poziv predložiće jednog/jednu predstavnika/icu koji/a će prisustvovati treninzima, i posebno naznačiti osobu koja će biti prisutna na treningu u Crnoj Gori već prilikom aplikacije za projekat. Nakon prisustva na svim treninzima, organizacije će biti pozvane da pošalju potpune projektne predloge.

**Kriterijumi prihvatljivosti**

Mogu da se prijave pravno registrovane organizacije civilnog društva iz Albanije, Bosne i Hercegovine, Crne Gore, Kosova, Moldavije, Severne Makedonije i Srbije. Ovo uključuje, ali nije ograničeno na, sedeće organizacije:

* **Organizacije koje se bave ženskim pravima** - organizacije koje rade na ostvarivanju i zagovaranju prava žena, kao i one koje rade sa ženama kao korisnicama, iako su usmerene i na druge ranjive grupe, tj. osobe iz ruralnih područja, osobe s invaliditetom, socijalno ugrožene osobe, manjine, osobe manjinske seksualne orijentacije, različitih rodnih identiteta, itd.;
* **Think tank organizacije** – posebno one koje rade na relevantnim EU reformama u obrazovanju, starenju, pitanjima mladih, javnoj upravi, te reformi javnih finansija;
* **OCD koje se bave javnim finansijama** (pitanja budžeta i/ili javnih nabavki) – odnosno bave se pitanjima javnih finansija, monitoringa budžeta i javnih nabavki
* **Ekološke organizacije –** organizacije koje se bave ekološkim pitanjima;
* **Muške organizacije –** organizacije aktivne u polju rodne ravnopravnosti i koje se bave problemima muškaraca;
* **Organizacije koje rade na implementaciji Rezolucije 1325 Ujedinjenih nacija –** žene, mir i sigurnost

Glavni aplikant i partnerske organizacije moraju:

* uspešno završiti dva online modula treninga i obvezati se na učešće na trećem treningu u Crnoj Gori koji će se održati uživo (sve troškove snose organizatori treninga)
* biti pravna lica,
* biti neprofitne organizacije/udruženja,
* biti registrovani minimalno 2 godine pre objave ovog poziva, i
* biti direktno odgovorni za pripremu i upravljanje projektom zajedno sa partnerima, a ne uključeni kao posrednici,
* biti voljni da prođu procenu organizacijskih i zagovaračkih kapaciteta ukoliko budu odabrani za grantove, kako bi se na osnovu procene razvio plan razvoja kapaciteta,
* ukoliko organizacija aplicira za **regionalni grant** potrebno je da konzorcijum uključuje najmanje 3 organizacije iz 3 različite države, dok svaka mora zadovoljiti prethodno navedene kriterijume.

**Broj aplikacija i grantova po jednoj organizaciji**

Aplikant **ne sme** predati više od **1** aplikacije u pozivu za nacionalni grant.

Aplikant za nacionalni grant može istovremeno biti partnerska organizacija u **1** aplikaciji za regionalne grantove.

Organizacija **može** dobiti više od **1** granta (jednom u okviru nacionalnih grantova i kao partnerska organizacija u regionalnim grantovima).

**POTREBNA DOKUMENTACIJA**

Prilikom slanja konceptne note potrebno je dostaviti sledeću dokumentaciju:

* Ispunjena forma za prijave i konceptna nota (Aneks 1)
* Statut udruženja i svake partnerske organizacije (u slučaju regionalnih grantova)
* Financijski izveštaj za poslednje 2 godine
* Dokumet registracije udruženja

**VREMENSKI OKVIR**

|  |  |
| --- | --- |
| **SLANJE KONCEPTNE NOTE** | **ROK** |
| Objava javnog poziva za prijave | 20.03.2023 |
| Info sesije (biće najavljene za svaku državu posebno)- Albanija- Bosna i Hercegovina- Crna Gora- Kosovo- Moldavija- Severna Makedonija- Srbija | 27.-30.03.2023 |
| Rok za podnošenje aplikacije | 07.04.2023. |
| Objava rezultata evaluacije | 25.04.2023 |
| Ispunjavanje uslova polaganja dva modula online treninga | Najkasnije do 10.05.2023 |
| Trening u Crnoj Gori | 16.-19.05.2023 |
| Rok za podnošenje potpunih predloga projekata i budžeta (obrasci će biti dostavljeni organizacijama koje prođu prvu fazu – konceptne note) | 31.05.2023 |
| Potpisivanje ugovora s odabranim organizacijama i početak implementacije projekata  | 01.07.2023 |

**KRITERIJUMI ZA ODABIR KONCEPTNIH NOTA**

U sklopu administrativne provere, GBWN zadržava pravo provere podataka i dokumenata koje su aplikanti dostavili kod institucija/ovlašćenih lica.

Konceptne note će se ocenjivati prema kriterijumima navedenim u nastavku. Konceptne note mogu dobiti ukupnu ocenu od maksimalno 30 bodova. U evaluaciji se koriste ocene između 1 i 5, a koje predstavljaju: 1 = vrlo loše; 2 = slabo; 3 = odgovarajuće; 4 = dobro; 5 = vrlo dobro.

| **CRITERIA** | **Score** |
| --- | --- |
| **1. Relevantnost projekta** | Ukupno | **10** |
| 1.1 U kojoj meri je koncept relevantan ciljevima poziva za projekte? Koliko je relevantan koncept prema specifičnim temama iz poziva? | 5 |  |
| 1.2 U kojoj meri je projekat usklađen sa potrebama krajnjih korisnika/ica i ciljnih grupa, da li su iste strateški odabrane i jasno definisane?  | 5 |  |
| **2. Dizajn projekta** | Sub-score | **20** |
| 2.1 Koliko je povezan/koherentan projekat? Da li koncept ukazuje na to da bi očekivani rezultati mogli biti postignuti implementacijom projekta?  | 5x2 |  |
| 2.2 Iskustvo i kapaciteti OCD, uključujući i finansijske kapacitete | 5 |  |
| 2.3 Do koje mere projekat u korisnicima/ciljnim grupama uključuje različite grupe osoba kroz intersekcijski pristup (npr. osoba različitih starosnih grupa, rodnih identiteta, etničkih pripadnosti, sposobnosti, verskih opredeljenja, osobe iz ruralnih/urbanih područja, marginalizovane grupe)? | 5 |  |
| **UKUPNO** | **30** |

# ROK ZA DOSTAVLJANJE DOKUMENTACIJE

Ispunjen formular za prijave, konceptna nota, kao i ostali dokumenti navedeni u pozivu šalju se direktno menadžerki grantova GBWN, Eleni Acevskoj na e-mail acevska@crpm.org.mk do 07.04.2023. do kraja radnog vremena.

1. Za više detalja pogledajte publikacije GBWN: https://gbwn.net/en/publications/ [↑](#footnote-ref-1)